Врз основа на членот 7, ст. 2 во врска со членот 4, став 1, алинеја 2 од Одлуката на Деканот за распишување избори за претседател на Факултетското студентско собрание на Правниот факултет „Јустинијан Први“ во Скопје со арх 03-498/1 од 15.04.2024 година, како и врз основа на членот 11 од Правилата за за спроведување на избори за претседател на Факултетското студентско собрание на Правниот факултет „Јустинијан Први“, Изборната комисија на ден 29.04.2024 на својата 3. седница ја донесе следнава:

**ОДЛУКА**

**за констатирање на кандидати за претседател на Факултетското студентско собрание на Правниот факултет „Јустинијан Први“**

1. Во согласност со Правилата за спроведување на избори за претседател на Факултетското студентско собрание на Правниот факултет „Јустинијан Први“ во предвидениот рок беше доставена една пријава за кандидат за претседател на Факултетското студентско собрание на Правниот факултет „Јустинијан Први“ од студентот Данило Крстовски со број на индекс 639м, запишан на втор циклус студии (арх. бр. на пријавата 03-564/1 од 29.04.2024 година).

2. Изборната комисија ја разгледа пријавата, утврди дека е уредна и дека кон неа е приложен писмен предлог потпишан од 50 студенти од Правниот факултет „Јустинијан Први“ во Скопје кои имаат право на глас.

3. Во согласност со наведеното во претходните две точки, Изборната комисија ја констатира кандидатурата на студентот Данило Крстовски со број на индекс 639м, запишан на втор циклус студии.

Претседател на Изборна комисија

асс.м-р Константин Битраков